**NÁRODNÁ RADA SLOVENSKEJ REPUBLIKY**

VIII. volebné obdobie

Č í s l o:

**N á v r h**

**UZNESENIE**

**NÁRODNEJ RADY SLOVENSKEJ REPUBLIKY**

z  mája 2023

k aktuálnym otázkam rozvoja verejného zdravotníctva

**Národná rada Slovenskej republiky**

**A. schvaľuje**

A.1. návrh uznesenia Národnej rady Slovenskej republiky k aktuálnym otázkam rozvoja verejného zdravotníctva,

A.2. vykonanie kontrolnej činnosti Národnej rady Slovenskej republiky, výborov a poslancov Národnej rady Slovenskej republiky podľa § 127 a nasl. zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vo vzťahu k dočasne poverenej vláde Slovenskej republiky s obmedzenou pôsobnosťou, vedúcim ústredných orgánov štátnej správy a vyšším štátnym funkcionárom v súvislosti:

a. s realizáciou memoranda o zlepšení systému zdravotníctva uzavretého medzi vládou Slovenskej republiky a Lekárskym odborovým združením,

b. s financovaním veľkých investičných projektov na podporu financovania výstavby a rekonštrukcie nemocníc z Mechanizmu na podporu obnovy a odolnosti, vrátane výstavby hrubej stavby Národnej univerzitnej nemocnice Bratislava – Rázsochy;

do: bezodkladne

**B. žiada**

B.1. **dočasne poverenú vládu Slovenskej republiky s obmedzenou pôsobnosťou**

a. v medziach ústavného režimu obmedzenej pôsobnosti začať realizovať opatrenia vyplývajúce z memoranda o zlepšení systému zdravotníctva uzavretého medzi vládou Slovenskej republiky a Lekárskym odborovým združením,

do: bezodkladne

b. predložiť návrhy nevyhnutných riešení vyplývajúcich z memoranda o zlepšení systému zdravotníctva uzavretého medzi vládou Slovenskej republiky a Lekárskym odborovým združením, a to tak, aby boli prerokované v VIII. volebnom období Národnej rady Slovenskej republiky,

do: bezodkladne

c. predložiť na rokovanie schôdze Národnej rady Slovenskej republiky správu o realizácii memoranda o zlepšení systému zdravotníctva uzavretého medzi vládou Slovenskej republiky a Lekárskym odborovým združením podľa § 128 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov,

do: 15 dní

d. o zdržanie sa nerešpektovania ústavno-právnych obmedzení pôsobnosti dočasne poverenej vlády podľa čl. 115 ods. 3 Ústavy Slovenskej republiky, typu uskutočňovania zásadných zmien v organizácii ústavnej zdravotnej starostlivosti, predovšetkým formou redukcie poskytovanej zdravotnej starostlivosti a rušenia nemocníc v jednotlivých regiónoch Slovenska, a pod.,

do: bezodkladne

e. predložiť na rokovanie schôdze Národnej rady Slovenskej republiky správu o financovaní veľkých investičných projektov na podporu financovania výstavby a rekonštrukcie nemocníc z Mechanizmu na podporu obnovy a odolnosti, vrátane výstavby hrubej stavby Národnej univerzitnej nemocnice Bratislava – Rázsochy podľa § 128 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov,

do: 15 dní

B.2. **predsedu Národnej rady Slovenskej republiky**

a. zabezpečiť odrokovanie na úrovni poslaneckého grémia s predstaviteľmi reprezentatívnych organizácií zdravotníkov, Lekárskeho odborového združenia a za účasti dočasne povereného ministra zdravotníctva, problematiku realizácie memoranda o zlepšení systému zdravotníctva,

do: 31. mája 2023

B.3. **výbor Národnej rady Slovenskej republiky pre zdravotníctvo**

a. v spolupráci s výborom Národnej rady Slovenskej republiky pre financie a rozpočet začať kontrolnú činnosť na Ministerstve zdravotníctva Slovenskej republiky podľa § podľa § 127 a nasl. zákona o rokovacom poriadku Národnej rady Slovenskej republiky v znení neskorších predpisov za účelom zistenia stavu realizácie memoranda o zlepšení systému zdravotníctva,

do: bezodkladne

b. v spolupráci s výbormi Národnej rady Slovenskej republiky pre financie a rozpočet a pre vzdelávanie, vedu, mládež a šport prerokovať za účasti dočasne povereného ministra zdravotníctva a predstaviteľov Lekárskeho odborového združenia úroveň pokroku pri uplatňovaní memoranda o zlepšení systému zdravotníctva,

do: 20. júna 2023 a nasledovne v mesačných intervaloch až do vymenovania novej vlády

c. v spolupráci s výborom Národnej rady Slovenskej republiky pre financie a rozpočet začať kontrolnú činnosť na Ministerstve zdravotníctva Slovenskej republiky podľa § podľa § 127 a nasl. zákona o rokovacom poriadku Národnej rady Slovenskej republiky v znení neskorších predpisov za účelom zistenia stavu financovania veľkých investičných projektov na podporu financovania výstavby a rekonštrukcie nemocníc z Mechanizmu na podporu obnovy a odolnosti, vrátane výstavby hrubej stavby Národnej univerzitnej nemocnice Bratislava – Rázsochy

do: bezodkladne

B.4. **výbor Národnej rady Slovenskej republiky pre vzdelávanie, vedu, mládež a šport**

a. v spolupráci s výbormi Národnej rady Slovenskej republiky pre zdravotníctvo a pre financie a rozpočet začať kontrolnú činnosť na Ministerstve školstva, vedy, výskumu a športu Slovenskej republiky a na Ministerstve zdravotníctva Slovenskej republiky podľa § 127 a nasl. zákona o rokovacom poriadku Národnej rady Slovenskej republiky v znení neskorších predpisov za účelom zistenia stavu realizácie zmien vzdelávania lekárov a zabezpečenia lekárskych fakúlt, aby mohli produkovať viac kvalitných slovenských lekárov, vyplývajúcich z memoranda o zlepšení systému zdravotníctva.

do: bezodkladne

Bratislava máj 2023